Дыпламатычная акадэмія Украіны імя Генадзя Удавенкі пры Міністэрстве замежных спраў

Дыпламатычная акадэмія Украіны імя Генадзя Удавенкі пры Міністэрстве замежных спраў — дзяржаўная вышэйшая навучальная ўстанова паслядыпломнай адукацыі Міністэрства замежных спраў Украіны, якая размешчана ў горадзе Кіеве.

 Гісторыя 
Акадэмія ўтворана ў 1995 годзе ў адпаведнасці з указам Прэзідэнта Украіны Леаніда Кучмы. Першы статут установы быў зацверджаны пастановай Кабінета міністраў Украіны 20 ліпеня 1996 года. З 2006 года акадэмія размяшчаецца на Міхайлаўскай плошчы ў цэнтры Кіева.

На працягу 20 гадоў акадэмія функцыянавала як вышэйшая навучальная ўстанова IV узроўню акрэдытацыі, ажыццяўляючы падрыхтоўку спецыялістаў у галіне знешняй палітыкі па магістарскіх праграмах. У адпаведнасці з пастановай Кабінета міністраў Украіны ад 7 снежня 2016 года адбылося яе пераўтварэнне ў дзяржаўную вучэбна-навуковую ўстанову паслядыпломнай адукацыі з актуальнай назвай.

 Структура 
 Цэнтр моўнай падрыхтоўкі
 Цэнтр прафесійнай падрыхтоўкі
 Цэнтр міжнародных даследаванняў
 Цэнтр інфармацыйных рэсурсаў
 Аддзел міжнароднага супрацоўніцтва і камунікацый
 Рэгіянальнае аддзяленне ў Адэсе

 Спасылкі 
 Афіцыйны сайт акадэміі

Катэгорыя:Вышэйшыя навучальныя ўстановы Кіева
Катэгорыя:1995 год ва Украіне
Катэгорыя:Знешняя палітыка Украіны